Stanislav Šesták

Stanislav Šesták (* 16. december 1982, Demjata) je bývalý slovenský futbalový útočník. Hral aj za slovenské národné futbalové mužstvo. Do Bochumu prestúpil v lete 2007 z MŠK Žilina za 0,75 milióna eur a podpísal tu štvorročný kontrakt ako náhrada za Theofanisa Gekasa, ktorý odišiel do Bayer 04 Leverkusen. V súčasnosti hráva a koučuje za rodnú obec Demjata.

 Kariéra 
Seniorskú kariéru odštartoval v Tatrane Prešov ktorého je odchovancom. Po dvoch seniorských sezónach prestúpil do Slovana Bratislava kde v 39 ligových zápasoch zaznamenal 5 gólov a v sezóne 2003/2004 zažil aj vypadnutie slávneho klubu do druhej ligy. Po sezóne poznačenej zostupom sa Šesták presunul do MŠK Žilina kde zažil úspešné obdobie s  titulom v sezóne 2006/07 a 37 gólmi počas troch sezón si zabezpečil angažmán v bundesligovom Vfl Bochum v lete 2007. V debutovej bundesligovej sezóne nastrieľal 13 gólov ku ktorým pridal aj 9 asistencií a bol hlavný dôvod prečo Bochum ukončil sezónu v strede tabuľky. Ďalšie sezóny už ale až tak vydarené neboli a v lete 2010 došlo k odchodu do tureckého MKE Ankaragücü kde si zahral s kolegami z reprezentácie Róbertom Vittekom a Marekom Saparom. Počas jednej sezóny zaznamenal bilanciu 10+2 v 24 ligových zápasoch. Ankaragücü ho po tejto sezóne vykúpilo z Vfl Bochum za 2,2 milióna eur ale obratom ho predalo do Bursasporu za čiastku 2,5 milióna eur.

 Slovenská reprezentácia 
Reprezentoval Slovensko už v mládežníckych kategóriach. V seniorskej reprezentácii strelil desať gólov. 15. októbra 2008 v zápase 3. európskej kvalifikačnej skupiny o postup na Majstrovstvá sveta vo futbale 2010 strelil Poľsku dva góly v priebehu dvoch minút (85. a 86. minúta), čím otočil výsledok z 0 – 1 na 2 – 1 a strelil svoje prvé góly v reprezentácii. Je naším najlepším strelcom v kvalifikácii MS 2010 so šiestimi gólmi.

 Góly v reprezentácii 
  Por. č.DátumMiestoSúper  Výsledok  GólyTyp zápasu<center>1.13. 10. 2007Dubnica nad Váhom<center>7:0  kvalifikácia ME 2008<center>2.<center>3.6. 2. 2008Limassol<center>1:1medzinárodný turnaj<center>4.11. 10. 2008Serravalle<center>3:1kvalifikácia MS 2010<center>5.15. 10. 2008Bratislava<center>2:1 kvalifikácia MS 2010<center>6.<center>7.1. 4. 2009Praha<center>2:1kvalifikácia MS 2010<center>8.5. 9. 2009Bratislava<center>2:2kvalifikácia MS 2010<center>9.9. 9. 2009Belfast<center>2:0kvalifikácia MS 2010<center>10.17. 11. 2009Žilina<center>1:2priateľský<center>11.5. 6. 2010Bratislava<center>3:0priateľský<center>12.14. 8. 2013Bukurešť<center>1:1priateľský<center>13.12. 10. 2014Borisov<center>3:1kvalifikácia ME 2016

 Úspechy a ocenenia 
Reprezentačné
 osemfinalista MS 2010
 osemfinalista ME 2016
Klubové 
 2× majster Slovenska 2003/04, 2006/07 s MŠK Žilina
 víťaz Slovenského Superpohára 2004 s MŠK Žilina
 majster Maďarska 2015/16 s Ferencvárosom Budapešť
 víťaz Maďarského pohára 2016 s Ferencvárosom Budapešť
 finalista Tureckého pohára 2012 s Bursasporom
Individuálne
 2. miesto v ankete Futbalista roka 2009 (2008 - 3.)
 6. najlepší strelec Bundesligy 2007/08 (13 gólov)
 2. najlepší strelec slovenskej ligy 2006/07 (15 gólov)
 4. najlepší strelec maďarskej ligy 2015/16 (9 gólov)
 najlepší strelec Slovenska v kvalifikácii MS 2010 (6 gólov)
 člen Klubu ligových kanonierov (123 gólov)

 Referencie 

Kategória:Slovenskí futbalisti
Kategória:Hráči 1. FC Tatran Prešov
Kategória:Hráči ŠK Slovan Bratislava
Kategória:Hráči MŠK Žilina
Kategória:Hráči VfL Bochum
Kategória:Hráči Majstrovstiev sveta vo futbale 2010
Kategória:Osobnosti z Demjaty